**Să nu cazi, să nu te pierzi**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți amintești când erai copil

și viața te ținea de mână

să nu cazi, să nu te pierzi?

Viața ta erau mama, tata,

toți acei oameni uriași

care știau și vedeau totul

și-ți ofereau și ție porții mici

din existența, când dulce,

când amăruie.Tu gustai,

însă nu te săturai cu firimituri;

Doreai să știi și să vezi totul,

să fii acel uriaș care mușcă

din nori. Tu ești viața acum,

și poți gusta porții mari

din existența, când dulce,

când amăruie; Știi și vezi

totul, dar nu înțelegi nimic

și ții străns de mână un copil

să nu cazi, să nu te pierzi!